讀通鑑紀事本末用武夷唱和元韻寄機仲
作者：朱熹
朝代：宋

paragraphs: 先生諫疏莫與傳，忠憤激烈號旻天。
却憐廣文官舍冷，只與文字相周旋。
上書乞得聊自屏，清坐日對銅爐烟。
功名馳騖往莫悔，鉛槧職業今當專。
要將報答陛下聖，矯首北闕還潸然。
屬詞比事有深意，憑愚護短驚群仙。
□言未秉太史筆，自幸已執留臺鞭。
果然敕遣六丁取，香羅漆匣浮桐川。
陰凝有戒竦皇鑒，陽剝欲盡生玄泉。
明年定對白虎殿，更誦大學中庸篇。